KOMISIJOS REGLAMENTAS (EB) Nr. 1222/2006
2006 m. rugpjūčio 11 d.
iš dalies keičiantis Reglamentą (EB) Nr. 944/2006 dėl distiliavimo krizės atveju, numatytos Tarybos reglamento (EB) Nr. 1493/1999 30 straipsnyje tam tikriems kategorijos vynams Italijoje, pradžios
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 33 straipsnio 1 dalies antros pastraipos f punktą,
kadangi:
(1)
Kadangi tuo pačiu metu taikoma nemažai distiliavimo priemonių, Italijos valdžios institucijos pareiškė, kad distiliavimo gamyklų ir kontrolės institucijų pajėgumai nepakankami, kad būtų užtikrintas distiliavimo operacijų sklandumas. Kad būtų užtikrintas Komisijos reglamente (EB) Nr. 944/2006 (2) numatytos priemonės veiksmingumas, būtina iki 2007 m. vasario 28 d. pratęsti stalo vynų pristatymo distiliavimui laikotarpį, o alkoholio tiekimo intervencinei agentūrai laikotarpį pratęsti iki 2007 m. gegužės 31 d. Reikia pratęsti rūšinių vynų, pagamintų konkrečiame regione (pkr), pristatymo distiliavimui laikotarpį iki 2006 m. rugsėjo 15 d., o alkoholio tiekimo intervencinei agentūrai laikotarpį pratęsti iki 2006 m. spalio 16 d.
(2)
Todėl atitinkamai reikėtų iš dalies pakeisti Reglamentą (EB) Nr. 944/2006.
(3)
Šiame reglamente numatytos priemonės atitinka Vynininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 944/2006 4 straipsnio 1 dalis pakeičiama taip:
„1. Patvirtintose sutartyse numatytas stalo vynų kiekis turi būti pristatytas distiliavimui ne vėliau nei 2007 m. vasario 28 d., o rūšinių vynų, pagamintų konkrečiame regione (pkr), kiekis - ne vėliau nei 2006 m. rugsėjo 15 d. Pagamintas alkoholis turi būti pristatytas į intervencinę agentūrą pagal 6 straipsnio 1 dalį ne vėliau nei 2007 m. gegužės 31 d. (stalo vynų atveju) ir ne vėliau nei 2006 m. spalio 16 d. (rūšinių vynų, pagamintų konkrečiame regione (pkr), atveju).“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 11 d.